sagorsarker/bangla-wikipedia huggingface dataset:
শরীফ মসজিদ

শরীফ মসজিদ বাংলাদেশের বন্দরনগরী চট্টগ্রাম শহরের এলাকার পূর্ব মাদারবাড়ী ওয়ার্ড নালাপাড়ায় অবস্থিত একটি অতি প্রাচীন মসজিদ। ১৯শ শতকে নির্মিত এই মসজিদটি শহরের নালাপাড়া এলাকায় অবস্থিত।
১৯০৮ সালে প্রতিষ্ঠিত হবার পর এই মসজিদটি বেশ কয়েকবার সংস্কার করা হয় সর্বশেষ গত ২০১৭ সালের জানুয়ারি মাসে পুরাতন কাঠামো ভেঙ্গে ছয়তলা বিশিষ্ট আধুনিক মসজিদ কমপ্লেক্স নির্মাণ করা হয়। এই মসজিদটি সম্পূর্নরূপে স্থানীয়ভাবে পরিচালিত হয়। এই মসজিদটি ওই এলাকার স্থাপত্য নিদর্শনের মধ্যে একটি।
লেস ফাভেল

লেসলি আর্নেস্ট ফাভেল (; জন্ম: ৬ অক্টোবর, ১৯২৯ - মৃত্যু: ১৪ জুন, ১৯৮৭) নিউ সাউথ ওয়েলসের আর্নক্লিফ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। ১৯৫৪ থেকে ১৯৬১ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লেস ফাভেল।
বর্ণাঢ্যময় ব্যক্তিত্বের অধিকারী ছিলেন তিনি। অত্যন্ত সাহসী ক্রিকেটার হিসেবে বলকে মাঠের সর্বত্র নিয়ে যাবার ক্ষেত্রে সবিশেষ দক্ষতার পরিচয় দিয়েছেন।
১৯৫১ সালে দক্ষিণ অস্ট্রেলিয়ায় স্থানান্তরিত হন। সেখানে তিনি ইস্ট টরেন্স ক্রিকেট ক্লাবে যোগ দেন। একই বছরে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক হয় তার। ১৯৫১ থেকে ১৯৭০ সাল পর্যন্ত ১২১টি খেলায় অংশ নেন। এ সময়ে তিনি দলের চতুর্থ সর্বোচ্চ রান সংগ্রহকারীর ভূমিকায় অবতীর্ণ হয়েছিলেন। ৯৫টি খেলায় দলকে নেতৃত্ব দেন। তন্মধ্যে, ১৯৬৩-৬৪ ও ১৯৬৮-৬৯ মৌসুমের শেফিল্ড শিল্ডের শিরোপা বিজয়ে প্রভূতঃ ভূমিকা রাখেন।
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ২৬ নভেম্বর, ১৯৫৪ তারিখে টেস্ট অভিষেক ঘটে লেস ফাভেলের। ১৯৫৪-৫৫ মৌসুমে সফরকারী ইংল্যান্ড দলের বিপক্ষে ব্রিসবেনে অনুষ্ঠিত ঐ খেলায় তিনি তেমন ক্রীড়ানৈপুণ্য প্রদর্শন করতে পারেননি। এরপূর্বে অবশ্য ইংরেজ দলের বিপক্ষে সাউথ অস্ট্রেলিয়ার সদস্যরূপে ৮৪ ও ৪৭ রান তুলেছিলেন। মেলবোর্নে অনুষ্ঠিত অ্যাশেজ সিরিজের তৃতীয় টেস্টে ফ্রাঙ্ক টাইসনের ৭/২৭ বোলিং পরিসংখ্যানের প্রথম শিকারে পরিণত হন তিনি। কলিন কাউড্রের হাতে ৩০ রান করে বিদায় নেন।
প্রথম-শ্রেণীর ক্রিকেটে ১২,৩৭৯ রান তুলেন। তবে অস্ট্রেলীয়দের মধ্যে এতো রান করেও ইংল্যান্ড সফরে যাবার সুযোগ ঘটেনি তার।
১৪ জুন, ১৯৮৭ তারিখে ৫৮ বছর বয়সে দক্ষিণ অস্ট্রেলিয়ার মাগিলে জীবনাবসান ঘটে লেস ফাভেলের।
কুতুকছড়ি ইউনিয়ন

কুতুকছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
কুতুকছড়ি ইউনিয়নের আয়তন ১১,৫২০ একর (৪৬.৬২ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ৬,৩৮৯জন বৌদ্ধ, ১২৮জন মুসলিম, ১০৮জন হিন্দু, ২৫জন খ্রিস্টান।
রাঙ্গামাটি সদর উপজেলার উত্তর-পশ্চিমাংশে কুতুকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে সাপছড়ি ইউনিয়ন, পূর্বে কাপ্তাই হ্রদ ও বন্দুকভাঙ্গা ইউনিয়ন, উত্তরে নানিয়ারচর উপজেলার ঘিলাছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।
কুতুকছড়ি ইউনিয়ন রাঙ্গামাটি সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১১১নং কুতুকছড়ি", "১১২নং ডলুছড়ি" ও "১১৩নং তৈমিদং" এ ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কুতুকছড়ি ইউনিয়নের সাক্ষরতার হার ৪৩.০৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
কুতুকছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়। এছাড়া রাঙ্গামাটি জেলা সদর থেকে নৌপথেও এ ইউনিয়নে যোগাযোগ করা যায়।
কুতুকছড়ি ইউনিয়নের পূর্ব দিকে রয়েছে কাপ্তাই হ্রদ। এছাড়া রয়েছে কুতুকছড়ি খাল,
ডলুছড়ি খাল এবং তৈমিদং খাল।
কুতুকছড়ি ইউনিয়নের প্রধান হাট-বাজার হল কুতুকছড়ি বাজার।
ইয়ামিন আহমেদ চৌধুরী মুন্না

ইয়ামিন আহমেদ চৌধুরী মুন্না (জন্ম: ২ আগস্ট ১৯৯১ ; ইয়ামিন মুন্না নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব শেখ জামালে যোগদান করেছেন।
২০১১ সালে, ইয়ামিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। দলগতভাবে, ইয়ামিন এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।
ইয়ামিন আহমেদ চৌধুরী মুন্না ১৯৯১ সালের ২রা আগস্ট তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১১ সালের ২১শে মার্চ তারিখে, মাত্র ১৯ বছর ৭ মাস ২০ দিন বয়সে, উভয় পায়ে ফুটবল খেলায় পারদর্শী ইয়ামিন ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ইয়ামিন সর্বমোট ২ ম্যাচে অংশগ্রহণ করেছেন।
আলাঁ পোঅ্যার

আলাঁ এমিল লুই মারি পোঅ্যার (ফরাসি: Alain Émile Louis Marie Poher) (১৭ এপ্রিল, ১৯০৯ - ৯ ডিসেম্বর, ১৯৯৬) একজন ফরাসি মধ্যপন্থী রাজনীতিবিদ। তিনি ১৯৬৮ সালের ফরাসি আইনসভার উচ্চকক্ষ সেনা (Sénat) বা সিনেটের সভাপতি ছিলেন। সেসময় তিনি দুইবার ফ্রান্সের অন্তর্বর্তীকালীন রাষ্ট্রপতি হিসেবে দায়িত্ব পালন করেন। ১৯৬৯ সালের রাষ্ট্রপতি নির্বাচনে তিনি একজন অগ্রগামী প্রার্থী ছিলেন, কিন্তু নির্বাচনের ২য় রাউন্ডে তিনি জর্জ পোঁপিদু-র কাছে পরাজিত হন।
হাফলং

হাফলং হচ্ছে ভারতের আসাম রাজ্যে অবস্থিত ডিমা হাছাওয়ের (আগেকার উত্তর কাছার পাহাড়) একটি শহর এবং কেন্দ্রস্থল। এটি আসামের একমাত্র পাহাড় কেন্দ্র। হাফলং একটি ডিমাসা শব্দ যার অর্থ পিঁপড়ার পাহাড়।
হাফলং আর্দ্র উপক্রান্তিয় জলবায়ু এলাকায় অবস্থিত।
<div style="width:70%;">
হাফলংয়ে প্রধানত হাফলং হিন্দী, ডিমাসা, মার, জেমে নাগা, বিয়াতে, কুকি, খাসি, বাংলা, নেপালী এবং রাংখোল ভাষা প্রচলিত।
হাফলংয়ে পৰ্যটনের জন্য উল্লেখযোগ্য স্থানসমূহ হল-
২০১৮ ফিফা বিশ্বকাপের খেলার তালিকা

২০১৮ ফিফা বিশ্বকাপ একটি বৈশ্বিক ফুটবল প্রতিযোগিতা যা ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলছে। গ্রুপ পর্বে মোট ৪৮টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং সর্বশেষে রাশিয়ার রাজধানী মস্কো শহরের লুঝনিকি স্টেডিয়ামে ফাইনালের মাধ্যমে এই প্রতিযোগিতার বিজয়ী নির্ধারণ করা হবে।
নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী উল্লেখ করা রয়েছে (ইউটিসি−৩)।
পল টমাস অ্যান্ডারসন

পল টমাস অ্যান্ডারসন (, জন্ম ২৬ জুন ১৯৭০) হলেন একজন মার্কিন চলচ্চিত্র নির্মাতা। কর্মজীবনে তিনি আটটি একাডেমি পুরস্কার, একটি গোল্ডেন গ্লোব পুরস্কার ও পাঁচটি বাফটা পুরস্কারের মনোনয়ন লাভ করেন। তিনি একমাত্র পরিচালক যিনি তিনটি প্রধান চলচ্চিত্র উৎসব (কান, বার্লিন ও ভেনিস চলচ্চিত্র উৎসব) থেকে তিনটি শ্রেষ্ঠ পরিচালনার পুরস্কার অর্জন করেছেন।
১৯৯৩ সালে তিনি "সিগারেট অ্যান্ড কফি" নামক স্বল্পদৈর্ঘ্য চলচ্চিত্রের রচনা ও পরিচালনা করেন। সানড্যান্স ইনস্টিটিউটের প্রাক্তন শিক্ষার্থী অ্যান্ডারসন রাইশার এন্টারটেইনমেন্টের প্রযোজনায় নব্য-নোয়া অপরাধ থ্রিলারধর্মী "হার্ড এইট" (১৯৯৬) চলচ্চিত্র পরিচালনা করেন। তিনি "বুগি নাইটস" (১৯৯৭) চলচ্চিত্র পরিচালনা করে সমালোচনামূলক ও ব্যবসায়িক সফলতা অর্জন করেন। তার তৃতীয় চলচ্চিত্র "ম্যাগনোলিয়া" (১৯৯৯) ইতিবাচক পর্যালোচনা অর্জন করে এবং বার্লিন আন্তর্জাতিক চলচ্চিত্র উৎসব থেকে শ্রেষ্ঠ চলচ্চিত্রের জন্য স্বর্ণ ভল্লুক অর্জন করেন, কিন্তু বক্স অফিসে তেমন সফলতা অর্জন করতে পারেনি। অ্যান্ডারসনের চতুর্থ চলচ্চিত্র হাস্যরসাত্মক নাট্যধর্মী "পাংক-ড্রাংক লাভ" (২০০২) ইতিবাচক সমালোচনা অর্জন করে এবং তিনি কান চলচ্চিত্র উৎসব থেকে শ্রেষ্ঠ পরিচালনার পুরস্কার অর্জন করেন।
মহাকব্যিক নাট্যধর্মী "দেয়ার উইল বি ব্লাড" (২০০৭) পাঁচ বছর বিরতির পর মুক্তি পায় এবং ব্যাপক ইতিবাচক পর্যালোচনা লাভ করে। অ্যান্ডারসন এই ছবির জন্য বার্লিন আন্তর্জাতিক চলচ্চিত্র উৎসব থেকে শ্রেষ্ঠ পরিচালনার পুরস্কার লাভ করে। তার ষষ্ঠ চলচ্চিত্র নাট্যধর্মী "দ্য মাস্টার" (২০১২) সমালোচনামূলক সফলতা অর্জন করে এবং ভেনিস চলচ্চিত্র উৎসব থেকে দ্বিতীয় শ্রেষ্ঠ চলচ্চিত্রের জন্য স্বর্ণ সিংহ লাভ করে। তার সপ্তম চলচ্চিত্র অপরাধ হাস্যরসাত্মক নাট্যধর্মী "ইনহেরেন্ট ভাইস" ২০১৪ সালে মুক্তি পায় এবং অল্প সংখ্যক সমালোচকদের প্রশংসা লাভ করে। ২০১৫ সালে তিনি প্রামাণ্য চলচ্চিত্র "জুনুন" নির্মাণ করেন। তার পরবর্তী চলচ্চিত্র "ফ্যান্টম থ্রেড" (২০১৭) লন্ডনের পটভূমিতে নির্মিত।
অ্যান্ডারসন ১৯৭০ সালের ২৬শে জুন লস অ্যাঞ্জেলেসের স্টুডিও সিটিতে জন্মগ্রহণ করেন। তার মাতা এডউইনা (বিবাহপূর্ব নাম গগ) এবং পিতা আর্নি অ্যান্ডারসন। আর্নি একজন অভিনেতা ছিলেন, তিনি এবিসিতে কণ্ঠ দিতেন এবং "ঘুলার্ডি" নামে একটি ক্লিভল্যান্ড টেলিভিশনের রাত্রীকালীন ভীতিপ্রদ চলচ্চিত্রের উপস্থাপক হিসেবে কাজ করতেন, এই নামেই অ্যান্ডারসন পরবর্তী কালে তার প্রযোজনা কোম্পানির নাম রাখেন। অ্যান্ডারসন স্যান ফার্নান্দো ভ্যালিতে বেড়ে ওঠেন। তিনি তার পিতামাতার নয় সন্তানের মধ্যে সপ্তম। তার মায়ের সাথে তার সুসম্পর্ক ছিল না কিন্তু তার পিতার সাথে খুবই ঘনিষ্ঠ ছিলেন, যিনি তাকে লেখক বা পরিচালক হতে অনুপ্রাণিত করেন। অ্যান্ডারসন একাধিক বিদ্যালয়ে পড়াশোনা করেন, তন্মধ্যে রয়েছে বাকলি স্কুল, জন টমাস ডাই স্কুল, ক্যাম্পবেল হল স্কুল, কাশিং একাডেমি ও মন্টক্লেয়ার কলেজ প্রিপারেটরি স্কুল।
ল্যাংড়া

ল্যাংড়া আম বা বারানসী আম হল আমের একটি বিখ্যাত জাত যা ভারত, বাংলাদেশ ও পাকিস্তানে চাষ করা হয়। এটি ভারতের অন্যতম একটি বিখ্যাত আম। এটি পশ্চিমবঙ্গ সহ সমগ্র উত্তর ভারতে চাষ করা হয়। এই আম পাকার পর খানিক হলদে রঙের হয়। জুলাই মাসের দিকে এই আম পাকতে শুরু করে এবং বাজারে পাওয়া যায়। এই আমকে ছোটো ছোটো টুকরো করার ক্ষেত্রে আদর্শ বলে মনে করা হয়। এছাড়া নানা আম থেকে তৈরী খাদ্যের ক্ষেত্রেও আদর্শ বলে মনে করা হয়।
দেশে যে কটি উৎকৃষ্ট জাতের আম এগুলোর মধ্যে ল্যাংড়া সবচেয়ে এগিয়ে। পাকা অবস্থায় হালকা সবুজ থেকে হালকা হলুদ রাং ধারণ করে। ফলের শাঁস হলুদাভ। কাঁচা অবস্থায় আমের গন্ধ সত্যিই পাগল করা। অত্যন্ত রসাল এই ফলটির মিষ্টতার পরিমাণ গড়ে ১৯.৭%। বোঁটা চিকন। আটি অত্যন্ত পাতলা। পোক্ত হবার পর সংগ্রহীত হলে গড়ে ৮-১০ দিন রাখা যাবে।
ভারতের বেনারসে এর উদ্ভব হয়েছে। বাংলাদেশে সব জেলাতেই এই আম জন্মে। চাঁপাইনবাবগঞ্জ, রাজশাহী, নওগাঁ ও নাটোর এলাকায় বেশি জন্মে। সাতক্ষীরার ল্যাংড়া আম স্বাদে, মানে উন্নত।
মোঘল আমলে ভারতের বিহার রাজ্যের দ্বারভাঙায় এই আম চাষ শুরু হয়। আঠারো শতকে এক ফকির সুস্বাদু এই আমের চাষ করেন। এই খোড়া ফকিরের নামে আমটির নামকরণ হয়েছে। ফকিরের আস্তানা থেকে এই জাতটি প্রথম সংগৃহীত হয়েছিল। খোড়া ফকির যেখানে বাস করতেন তার আশেপাশে শত শত আমের গাছ ছিল। তারই একটি থেকে ল্যাংড়া নামের অতি উৎকৃষ্ট জাতটি বেরিয়ে এসেছে। সেই ফকিরের পায়ে একটু সমস্যা ছিল। সেই থেকে এই আমের নাম হয়ে যায় ‘ল্যাংড়া’।
খাওয়ার উপযোগী অংশ ৭৩.১%, ওজন ৩১৪.১ গ্রাম। মধ্য মৌসুমি জাত ল্যাংড়া। আষাঢ় মাসের শেষ অবধি- জুলাই মাসের শেষ সপ্তাহ পর্যন্ত বাজারে পাওয়া যায়।
মাতেও কোভাচিচ

মাতেও কোভাচিচ (; জন্ম ৬ মে ১৯৯৪) হলেন একজন ক্রোয়েশীয় পেশাদার ফুটবলার। তিনি ইংল্যান্ডের ক্লাব ম্যানচেস্টার সিটি ও ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলে থাকেন। বাম পাশের উইঙ্গার ও আক্রমণভাগের মিডফিল্ডার হিসেবে খেলার জন্য তাকে বৈচিত্রধর্মী মিডফিল্ডার হিসেবে গণ্য করা হয়।
কোভাচিচ ১৬ বছর বয়সে দিনামো জাগরেবের হয়ে তার পেশাদারী কর্মজীবন শুরু করেন। তিনি এই দলের হয়ে দুটি প্রতিযোগিতামূলক লিগ শিরোপা জয়লাভ করেন। ২০১৩ সালে তিনি ইন্টার মিলানে যোগদান করেন। ২০১৪-১৫ মৌসুমের পর তিনি রিয়াল মাদ্রিদে চলে যান, সেখানে তিনি ২০১৫-১৬, ২০১৬-১৭ ও ২০১৭-১৮ চ্যাম্পিয়ন্স লিগ জিতেন। ২০১৮ সালে এক বছরের জন্য তিনি ধারে চেলসিতে যোগ দেন। সেখানে তিনি ২০১৮-১৯ ইউরোপা লিগ জিতেন এবং এই ক্লাবের সাথে স্থায়ীভাবে চুক্তিবদ্ধ হন। ২০১৯-২০ মৌসুমে তিনি চেলসির বর্ষসেরা খেলোয়াড় নির্বাচিত হন। ২০২০-২১ মৌসুমে তিনি চেলসির হয়ে চ্যাম্পিয়ন্স লিগ জিতেন।
২০১৩ সাল থেকে ক্রোয়েশীয় আন্তর্জাতিক ফুটবল দলে তার কর্মজীবন শুরু হয়। তিনি ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপে ক্রোয়েশিয়া দলের প্রতিনিধিত্ব করেন এবং ২০১৮ বিশ্বকাপে তার দলকে ফাইনালে নিয়ে যেতে ভূমিকা পালন করেন। ইতালীয় ক্রীড়া সাংবাদিকের তার ডাকনাম প্রদান করে "ইল প্রফেসসোরে" (অধ্যাপক)।
পল অ্যালট

পল জন ওয়াল্টার অ্যালট (; জন্ম: ১৪ সেপ্টেম্বর, ১৯৫৬) অল্ট্রিনচাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও মেরিলেবোন এবং নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করে কৃতিত্বের স্বাক্ষর রেখেছেন ‘ওয়ালি’, ‘ওয়াল্ট’, ‘ওয়াল’ ডাকনামে পরিচিত পল অ্যালট।
সমগ্র খেলোয়াড়ী জীবনে তেরোটি টেস্ট ও তেরোটি একদিনের আন্তর্জাতিকে অংশ নেয়ার সুযোগ হয় তার। 
১৩ আগস্ট, ১৯৮১ তারিখে অস্ট্রেলিয়ার বিপক্ষে টেস্ট অভিষেক ঘটে পল অ্যালটের। ওল্ড ট্রাফোর্ডে অনুষ্ঠিত অ্যাশেজ সিরিজের ঐ টেস্টে ব্যক্তিগত সর্বোচ্চ ও একমাত্র অর্ধ-শতকের সন্ধান পান।
১৯৮৪-৮৫ মৌসুমে ভারত সফর করলেও পিঠের সমস্যার কারণে দেশে ফিরে আসতে বাধ্য হন। কার্যত এভাবেই তার টেস্ট ক্রিকেট অঙ্গনে অংশগ্রহণ স্তিমিত হয়ে যায়।
মজবুত শারীরিক গড়ন, সুদক্ষ ডানহাতি মিডিয়াম ফাস্ট সুইং বোলার হিসেবে সুনাম ছিল তার। সচরাচর নিচেরসারিতে নয় নম্বরে ব্যাটিংয়ে নামতেন।
কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন করেছেন পল অ্যালট। তবে, টেস্ট খেলায় তেমন সুবিধা করতে পারেননি। মাইনর কাউন্টি ক্রিকেটে স্টাফোর্ডশায়ারের পক্ষে খেলেন।
ক্রিকেট খেলা থেকে অবসর গ্রহণ করার পর বর্তমানে স্কাই স্পোর্টসে ধারাভাষ্যকারের ভূমিকায় অবতীর্ণ হয়েছেন পল অ্যালট। এছাড়াও, ল্যাঙ্কাশায়ারের পরিচালনা পরিষদের দায়িত্ব পালন করছেন।
মার্কো ভেররাত্তি

মার্কো ভেররাত্তি (, ; জন্ম: ৫ নভেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০০–০১ মৌসুমে, ইতালীয় ফুটবল ক্লাব মানোপ্পেল্লোর যুব পর্যায়ের হয়ে খেলার মাধ্যমে ভেররাত্তি ফুটবল জগতে প্রবেশ করেছেন এবং পরবর্তীকালে মানোপ্পেল্লো আরাবোনা এবং পেস্কারার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, ইতালীয় ক্লাব পেস্কারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; পেস্কারার হয়ে তিনি ৭৪ ম্যাচে ২টি গোল করেছেন। ২০১২–১৩ মৌসুমে, তিনি প্রায় ১২ মিলিয়ন ইউরোর বিনিময়ে পেস্কারা হতে ফরাসি ক্লাব পারি সাঁ-জেরমাঁয় যোগদান করেছেন।
২০১০ সালে, ভেররাত্তি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
ব্যক্তিগতভাবে, ভেররাত্তি বেশ কিছু পুরস্কার জয়লাভ করেছেন, যার মধ্যে ২০১২ সালে ব্রাভো পুরস্কার এবং ২০১৫ সালে পাল্লোনে আজ্জুররো পুরস্কার জয় অন্যতম। দলগতভাবে, ভেররাত্তি এপর্যন্ত ২৮টি শিরোপা জয়লাভ করেছেন, যার মধ্যে ১টি পেস্কারার হয়ে এবং ২৭টি পারি সাঁ-জেরমাঁর হয়ে জয়লাভ করেছেন।
মার্কো ভেররাত্তি ১৯৯২ সালের ৫ই নভেম্বর তারিখে ইতালির পেস্কারায় জন্মগ্রহণ করেছেন এবং লাকুইলায় তার শৈশব অতিবাহিত করেছেন। শৈশবে তিনি ইয়ুভেন্তুসের ভক্ত ছিলেন এবং ইয়ুভেন্তুসের ইতালীয় আন্তর্জাতিক আক্রমণভাগের খেলোয়াড় আলেসসান্দ্রো দেল পিয়েরোকে নিজের আদর্শ মানতেন। ভেররাত্তির প্রতিভা অল্প বয়সেই পরিলক্ষিত হয়েছিল এবং তাকে আতালান্তা এবং ইন্টার মিলানের যুব একাডেমিতে যোগদানের প্রস্তাব দেওয়া হয়েছিল, কিন্তু তিনি তার স্থানীয় ক্লাব ৫,০০০ ইউরোর বিনিময়ে পেস্কারায় যোগদান করেছিলেন। এসি মিলানের বিরুদ্ধে পেস্কারা অনূর্ধ্ব-১৬ দলের হয়ে চিত্তাকর্ষক খেলা প্রদর্শনের পর লোম্বার্দির ক্লাবটি ভেররাত্তিকে স্বাক্ষর করার জন্য ৩,০০,০০০ ইউরোর প্রস্তাব দিয়েছিল, কিন্তু তিনি পেস্কারায় থাকারই সিদ্ধান্ত নিয়েছিলেন।
এলিনর পার্কার

এলিনর জিন পার্কার (; ২৬ জুন ১৯২২ - ৯ ডিসেম্বর ২০১৩) ছিলেন একজন মার্কিন অভিনেত্রী। তিনি আশির অধিক চলচ্চিত্র ও টেলিভিশন ধারাবাহিকে অভিনয় করেছেন। তার অভিনয়ের বৈচিত্রতার জন্য তার জীবনীকার ডগ ম্যাক্লেল্যান্ড তার জীবনী বইতে তাকে সহস্র মুখোশধারী নারী বলে অভিহিত করেন।
১৯৪১ সালে ১৮ বছর বয়সে পার্কার ওয়ার্নার ব্রাদার্সের সাথে চুক্তিবদ্ধ হন। তিনি "কেজড" (১৯৫০), "ডিটেকটিভ স্টোরি" (১৯৫১) ও "ইন্টারাপ্টেড মেলডি" (১৯৫৫) চলচ্চিত্রে অভিনয় করে তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "কেজড" চলচ্চিত্রে তার কাজের জন্য তিনি ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ অর্জন করেন। তার অভিনীত অপর একটি উল্লেখযোগ্য কাজ হল "দ্য সাউন্ড অব মিউজিক" (১৯৬৫)।
বন্দুকভাঙ্গা ইউনিয়ন

বন্দুকভাঙ্গা বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
বন্দুকভাঙ্গা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৭,১৬০জন। এর মধ্যে ৭,১১৮জন বৌদ্ধ, ৩১জন মুসলিম, ১০জন হিন্দু, ১জন খ্রিস্টান ।
রাঙ্গামাটি সদর উপজেলার সর্ব-উত্তরে বন্দুকভাঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে কাপ্তাই হ্রদ, কুতুকছড়ি ইউনিয়ন ও সাপছড়ি ইউনিয়ন; দক্ষিণে বালুখালী ইউনিয়ন; পূর্বে বরকল উপজেলার সুবলং ইউনিয়ন ও লংগদু উপজেলার লংগদু ইউনিয়ন এবং উত্তরে নানিয়ারচর উপজেলার বুড়িঘাট ইউনিয়ন অবস্থিত।
বন্দুকভাঙ্গা ইউনিয়ন রাঙ্গামাটি সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "৫৯নং বন্দুকভাঙ্গা" মৌজা নিয়েই গঠিত। এ ইউনিয়নের গ্রামগুলো হল:
বন্দুকভাঙ্গা ইউনিয়নের সাক্ষরতার হার ৪২.৯৬%। এ ইউনিয়নে ৩টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
বন্দুকভাঙ্গা ইউনিয়নে যোগাযোগের প্রধান মাধ্যম নৌপথ। রাঙ্গামাটি বনরূপা সমতা ঘাট থেকে ইঞ্জিনবোটে এ ইউনিয়নে যাওয়া যায়।
বন্দুকভাঙ্গা ইউনিয়নের পশ্চিম দিকে রয়েছে কাপ্তাই হ্রদ।
বন্দুকভাঙ্গা ইউনিয়নের প্রধান হাট-বাজার হল বন্দুকভাঙ্গা বাজার।
জাতীয় সংসদের চীফ হুইপ

চীফ হুইপ হলেন বাংলাদেশের জাতীয় সংসদের একজন সদস্য, যিনি সাধারণত ক্ষমতাসীন বা শাসক দলের হয়ে থাকেন। চীফ হুইপের দায়িত্ব হলো সংসদে দলীয় শৃঙ্খলা রক্ষা করা।
আর হুইপের কাজ হলো সংসদের কর্মকাণ্ডে, ভোটাভুটিতে দলীয় সংসদ সদস্যদের যথাযথ (দল যেভাবে চায়​) অংশগ্রহণ নিশ্চিত করা। সংসদ নেতা ও উপনেতা অনুপস্থিত থাকলে, তাদের পক্ষে কথা বলতে পারেন হুইপ।
রক্তবেগুনী

রক্তবেগুনী নীল ও লাল রঙের মধ্যবর্তী একটি রঙ। বেগুনী রঙের সাথে মিল থাকলেও এটি বেগুনী থেকে আলাদা। বেগুনীর দৃশ্যমান আলোক বর্ণালীতে নিজস্ব তরঙ্গদৈর্ঘ্য আছে। অন্যদিকে রক্তবেগুনী একটি যৌগিক রঙ যা লাল ও নীল রঙের মিশ্রণে গঠিত হয়। ইউরোপ ও উত্তর আমেরিকাতে রক্তবেগুনী রঙটিকে প্রায়শই রাজকীয়তা, জাদু, রহস্য বা ধর্মপ্রাণতার সাথে সম্পৃক্ত করা হয়। গোলাপী রঙের সাথে মেশালে এটিকে যৌনকামনা, নারীত্ব এবং মনোহরণের সাথে সম্পর্কিত করা হয়।
রোমান বিচারবিভাগের কর্মকর্তারা রক্তবেগুনী রঙের পোশাক পরতেন। এরপর প্রাচীন যুগে বাইজেন্টীয় সাম্রাজ্য ও মধ্যযুগে পবিত্র রোমান সাম্রাজ্যের শাসকেরা এই রঙটিকে রাজকীয় রঙ হিসেবে পরিধান করতেন। আরও পরে রোমান ক্যাথলিক বিশপেরা বা মহাধর্মযাজকেরা এই রঙটি পরতেন। জাপানেও একই ভাবে ঐতিহ্যগতভাবে রক্তবেগুনী রঙটিকে জাপানের সম্রাট ও অভিজাতদের রঙ হিসেবে গণ্য করা হয়। রক্তবেগুনীর সম্পূরক রঙটি হল হলুদ।
কোয়ালকম স্ন্যাপড্রাগন সিস্টেম-অন-চিপের তালিকা

স্ন্যাপড্রাগন মোবাইল ডিভাইসের জন্য কোয়ালকম কর্তৃক ডিজাইন ও বাজারজাতকৃত সিস্টেম-অন-চিপ (SoC) যাতে একাধিক সিপিইউ কোর, একটি গ্রাফিক্স প্রসেসিং ইউনিট (GPU), ওয়্যারলেস মডেম এবং  একটি স্মার্টফোনে গ্লোবাল পজিশনিং সিস্টেম (জিপিএস), ক্যামেরা ও ভিডিও সমর্থনের জন্যে প্রয়োজনীয় অন্যান্য সফটওয়্যার ও হার্ডওয়্যার থাকতে পারে। কোয়ালকম স্ন্যাপড্রাগন চিপের একটি তালিকা।
স্মার্টটিভিতে ব্যবহারের জন্যে স্ন্যাপড্রাগন ৮০২ এর ঘোষণা কোয়ালকম দিয়েছিলো। পরবর্তীতে তারা মত পরিবর্তন করে জানায় যে এটি রিলিজ হবে না।
জানুয়ারি ২০১৩ এ স্ন্যাপড্রাগন ৮০০ সিরিজের ঘোষণা দেওয়া হয়।
২৪শে ফেব্রুয়ারি ২০১৪ এ স্ন্যাপড্রাগন ৮০১ এনাউন্স হয়।
Notable features:
২০ নভেম্বর ২০১৩ এ স্ন্যাপড্রাগন ৮০৫ এনাউন্স হয়।
The Snapdragon 808 and 810 were announced on 7 April 2014.
Snapdragon 808 notable features over its predecessor (805):
Snapdragon 810 notable features over its lower end (808):
The Snapdragon 820 was announced at the Mobile World Congress in March 2015, with the first phones featuring the SoC released in early 2016. The Snapdragon 821 was announced in July 2016. The 821 provides a 10% improvement in performance over the 820 due to a faster clocked CPU, but otherwise has similar features, with Qualcomm stating that the 821 is designed to complement rather than replace the 820.
Notable features over the Snapdragon 808 and 810:
The Snapdragon 835 was announced on 17 November 2016.
Notable features over its predecessor (821).
The Snapdragon 845 was announced on 7 December 2017.
Snapdragon 845's notable features:
The Snapdragon 850, a Mobile Compute Platform for Windows 10 PCs, was announced on 4 June 2018.
It is essentially an over-clocked version of the Snapdragon 845.
প্রাক-কৈশোর

প্রাক-কৈশোর বলতে মানুষের বিকাশের একটি পর্যায়কে বোঝায় যা শৈশবের শেষ পর্যায়ে এবং কৈশোরের আগে অবস্থিত। সাধারণত বয়ঃসন্ধির আবির্ভাবের মাধ্যমে এর পরিসমাপ্তি ঘটে। তবে অনেক সময় ১৩ বছর বয়সে পড়াকেও প্রাক-কৈশোরের সমাপ্তি হিসেবে গণ্য করা হয়। বিভিন্ন অভিধানে প্রাক-কৈশোরকে ১০ থেকে ১৩ বছর বয়স দিয়ে বোঝানো হয়।, তবে ৯-১৪ বছর বয়স দিয়েও এই পর্যায়টিকে বোঝানো হতে পারে। 
প্রাক-কৈশোর মানেই প্রাক-বয়ঃসন্ধি নয়। প্রাক-বয়ঃসন্ধি বলতে যেকোনও বয়সের ছেলে বা মেয়ে শিশুকে বোঝায়, যার এখনও গৌণ যৌন বৈশিষ্ট্যগুলি বিকাশ লাভ করেনি। অন্যদিকে কিছু মানুষের, বিশেষ করে মেয়েদের প্রাক-কৈশোরেই বয়ঃসন্ধি শুরু হয়ে যেতে পারে। গবেষণায় দেখা গেছে যে ১৯৫০-এর দশক থেকে প্রতি প্রজন্মে বয়ঃসন্ধিতে পড়ার বয়স এক বছর করে এগিয়ে আসছে।
প্রাক-কৈশোর পর্যায়ে এসে শিশুরা শৈশবের অবাস্তব কল্পনার জগত থেকে ধীরে ধীরে সরে আসে ও বাস্তবমুখী হয়ে ওঠে। তাদের চিন্তাদ্গারায় আবেগের তুলনায় যুক্তি প্রাধান্য পেতে শুরু করে। অনেক সময় তারা ছোট ভাই বা বোনের ব্যাপারে দায়িত্বশীল হয়ে ওঠে। তারা পরিবারের গণ্ডীর বাইরে এসে স্বাধীনচেতা হতে শুরু করে। কখনও কখনও বিপরীত লিঙ্গের প্রতি প্লেটোনিক অর্থাৎ অযৌন প্রেমও অনুভব করতে পারে।
সাপছড়ি ইউনিয়ন

সাপছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৮১২জন। এর মধ্যে ৫,০৯০জন বৌদ্ধ, ১,৬০৮জন মুসলিম, ৭৩জন হিন্দু, ৪১জন খ্রিস্টান।
রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।
সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১০৩নং বাকছড়ি", "১০৯নং সাপছড়ি" এবং "১১০নং শুকরছড়ি" এ ৩টি মৌজা নিয়ে গঠিত।
সাপছড়ি ইউনিয়নের সাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়।
সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ।
সাপছড়ি ইউনিয়নের প্রধান হাট-বাজার হল মানিকছড়ি বাজার।
চিয়াং চিং-কুও

চিয়াং চিং-কুও (২৭ এপ্রিল ১৯১০ - ১৩ জানুয়ারি ১৯৮৮) একজন প্রভাবশালী তাইওয়ানী রাজনীতিবিদ ছিলেন। তিনি চিয়াং কাই-শেকের পুত্র এবং ১৯২৭ থেকে ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে দায়িত্ব পালন করেন। তার মেয়াদকালে, চীনের প্রজাতন্ত্রের সরকার কর্তৃত্ববাদী ছিল, কিন্তু রাজনৈতিক অসন্তোষের প্রতি তার সহনশীলতা বৃদ্ধি পায়।
চিয়াং চিং-কুও ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে ছিলেন। তার মৃত্যুর পর, তার উত্তরাধিকারী হিসেবে ল টিং-হুই ক্ষমতার দায়িত্ব গ্রহণ করেন। চিয়াং চিং-কুওের জীবনের শেষ দিকে, তিনি মিডিয়া ও বাকস্বাধীনতার উপর সরকারি নিয়ন্ত্রণে নিখুঁততা বজায় রাখেন।
চিয়াং চিং-কুও চিয়াং কাই-শেক এবং তার প্রথম স্ত্রী মাও ফুমি, চেচিয়াং প্রদেশের ফেঙ্গুয়া শহরে জন্মগ্রহণ করেন। তার নামের "চিং" (青) মানে "লম্বা" এবং "কুও" (國) মানে "জাতি"। তার নামটি চীনা ক্লাসিক থেকে অনুপ্রাণিত, যেমন গুয়ু (九譯), যা "লম্বা" এবং "অক্ষাংশ" ব্যবহার করে একটি ব্যক্তির ক্ষমতা এবং দেশের পরিচালনার প্রতীক হিসেবে ব্যবহৃত হয়।
চিয়াং চিং-কুওর একটি গৃহীত ভাই ছিল, চিয়াং ওয়েই-কুও (蔣維國)। "ওয়েই" (維) মানে "সমান্তরাল" যা তার নামের অংশ হিসেবে প্রায়শই একটি সাংকেতিক রূপে ব্যবহৃত হয়েছে।
চিয়াং চিং-কুওর পিতার সঙ্গে সম্পর্ক কঠোর ও দুর্দান্ত ছিল। চিয়াং কাই-শেক তার পুত্রের প্রতি কঠোর মনোভাব প্রকাশ করতেন এবং তার উন্নতির জন্য প্রায়শই কঠোর আদেশ দিতেন। চিয়াং কাই-শেকের প্রত্যাশা ছিল যে চিয়াং চিং-কুও একটি কর্তৃত্ববাদী ব্যক্তিত্ব হিসেবে গড়ে উঠবে এবং ব্যক্তিগত উন্নতির দিকে মনোযোগ দেবে।
১৯১৬ থেকে ১৯১৯ সালের মধ্যে, চিয়াং চিং-কুও হিক্কুতে ওয়াশনের "গ্রামার স্কুল" তে পড়াশোনা করেন। ১৯২২ সালে, চিয়াং কাই-শেক তার পুত্রের জন্য চারটি বই শেখানোর জন্য টিউটর নিয়োগ করেন, যা চীনা সংস্কৃতির মৌলিক পাঠ্য হিসেবে বিবেচিত হত।
চিয়াং চিং-কুওর দাদী ৪ জুন, ১৯২১ সালে মারা যান। এর পর চিয়াং কাই-শেক পরিবারকে সাংহাইয়ে নিয়ে যাওয়ার সিদ্ধান্ত নেন, যা চিয়াং চিং-কুওর জন্য একটি বড় মানসিক আঘাত ছিল। চিয়াং কাই-শেকের স্ত্রী, যিনি ঐতিহাসিকভাবে "সাংহাই মাদার" নামে পরিচিত, পরিবারকে সঙ্গে নিয়ে সাংহাই চলে যান। এই সময়ে, চিয়াং কাই-শেক সিদ্ধান্ত নেন যে চিয়াং চিং-কুওকে বিশেষভাবে শিক্ষা দেওয়া হবে, যখন চিয়াং ওয়েই-কুও তখন ছোট ছিলেন।
সংসদ নেতা (বাংলাদেশ)

সংসদ নেতা হলেন বাংলাদেশের জাতীয় সংসদে শাসক দলের নেতা, যিনি জাতীয় সংসদে সরকারের কার্যক্রম নির্ধারন ও পরিচালনার জন্য দায়ী থাকেন। বর্তমানে বাংলাদেশের প্রধানমন্ত্রীর কার্যালয়ে সংসদ নেতার কার্যালয় অবস্থিত। সংসদ নেতা ও সংসদ উপনেতা সংসদ সদস্যদের সংখ্যাগরিষ্ঠ সমর্থনের ভিত্তিতে নির্বাচিত হন। বাংলাদেশের প্রথম সংসদ নেতা ছিলেন শেখ মুজিবুর রহমান।
চাঁচল বিধানসভা কেন্দ্র

চাঁচল (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৫ নং চাঁচল বিধানসভা কেন্দ্রটি চাঁচল-১ সমষ্টি উন্নয়ন ব্লক এবং বারুই, খুশিধা, রাশিদাবাদ এবং তুলসীহাট্টা গ্রাম পঞ্চায়েত হরিশচন্দ্রপুর-১ সমষ্টি উন্নয়ন ব্লক এর অন্তর্গত।
চাঁচল বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।
পূর্ববর্তী বছরগুলিতে বিধায়কের এলাকা খার্বা (বিধানসভা কেন্দ্র) দেখুন।
২০১১ সালের নির্বাচনে, কংগ্রেসের আসিফ মেহবুব তার নিকটতম প্রতিদ্বন্দ্বী সিপিআই (এম) -এর আঞ্জুমান আরা বেগমকে পরাজিত করেন।
নূরুল ইসলাম সুজন

মোঃ নূরুল ইসলাম সুজন (জন্ম ৫ জানুয়ারি ১৯৫৬) একজন বাংলাদেশি রাজনীতিবিদ এবং পঞ্চগড়-২ আসনের সাবেক সংসদ সদস্য। তিনি ২০০৮, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে মনোনয়ন নিয়ে সংসদ সদস্য হিসেবে নির্বাচিত হন। এছাড়াও তিনি বাংলাদেশ সরকারের রেল মন্ত্রণালয়ের মন্ত্রী ছিলেন (২০১৯-২০২৩)। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
নূরুল ইসলাম সুজন ৫ জানুয়ারি ১৯৫৬ সালে পঞ্চগড় জেলার বোদা উপজেলার ময়দানদীঘির মহাজনপাড়ায় জন্মগ্রহণ করেন। তার পিতা ইমাজ উদ্দিন আহম্মেদ এবং মাতা কবিজান নেছা। বড় ভাই অ্যাডভোকেট সিরাজুল ইসলাম এবং পাঁচ বোনের মধ্যে তিনি সর্ব কনিষ্ঠ। তার বড় ভাই অ্যাডভোকেট সিরাজুল ইসলাম একজন মুক্তিযোদ্ধা ও পঞ্চগড় হতে নির্বাচিত সংসদ সদস্য ছিলেন।
মো: নূরুল ইসলাম সুজন ময়দানদীঘি সরকারী প্রাথমিক বিদ্যালয় হতে প্রাথমিক শিক্ষা লাভ করেন। ময়নাদীঘি বি এল উচ্চ বিদ্যালয় হতে এসএসসি ও ঠাকুরগাঁও সরকারী কলেজ হতে এইচএসসি পরীক্ষায় উত্তীর্ণ হন। তিনি ঢাকা বিশ্ববিদ্যালয় থেকে প্রাণীবিদ্যায় ১৯৭৮ সালে বিএসসি অনার্স এবং ১৯৭৯ সালে এমএসসি ডিগ্রি অর্জন করেন। পরবর্তীতে ১৯৮৩ সালে এল.এল.বি ডিগ্রী অর্জন করেন।
নূরুল ইসলাম সুজন পেশায় সুপ্রিম কোর্টের প্রবীণ আইনজীবী। তিনি বঙ্গবন্ধু হত্যা মামলারও একজন আইনজীবী ছিলেন। তিনি ঢাবির সিনেট সদস্য ছিলেন। সুপ্রিম কোর্ট আইনজীবী সমিতির সহ-সম্পাদক ও সাধারণ সম্পাদক ছিলেন তিনি।
নূরুল ইসলাম ঢাকা বিশ্ববিদ্যালয়ে পড়ার সময় ডাকসুর ১৯৮০-৮১ সালের সংসদের বিজ্ঞান মিলনায়তন বিষয়ক সম্পাদক ছিলেন। এছাড়া তিনি ছাত্রলীগ কেন্দ্রীয় কমিটির আন্তর্জাতিক বিষয়ক সম্পাদক, যুবলীগ কেন্দ্রীয় কমিটির সহআইন বিষয়ক সম্পাদক ও আইন বিষয়ক সম্পাদক ছিলেন।
২০০১ সালে অষ্টম জাতীয় সংসদ নির্বাচনে আওয়ামী লীগের প্রার্থী হিসেবে প্রথম অংশগ্রহণ করেন নূরুল ইসলাম সুজন। অ্যাডভোকেট নুরুল ইসলাম পরাজিত হন। পঞ্চগড়-২ আসনে নির্বাচিত হন বিএনপির প্রার্থী মোজাহার হোসেন। ২০০৮ সালে নবম জাতীয় সংসদ নির্বাচনে প্রথম বারের মতো সংসদ সদস্য নির্বাচিত হন সুজন। এরপর ২০১৪ সালে দশম জাতীয় সংসদ নির্বাচনে জাসদের প্রার্থী এমরান আল আমিনকে পরাজিত করে দ্বিতীয় বার নির্বাচিত হন। ২০১৮ সালের একাদশ জাতীয় সংসদ নির্বাচনে তিনি তৃতীয় বারের মতো সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
১৬ সেপ্টেম্বর ২০২৪ তারিখে ঢাকার বাংলাদেশ স্পেশালাইজড হাসপাতাল থেকে নূরুল ইসলাম সুজনকে হত্যা মামলার এজাহারভুক্ত আসামি হিসেবে গ্রেপ্তার করে ঢাকা মহানগর পুলিশ। ১৭ সেপ্টেম্বর যাত্রাবাড়ী থানার হত্যা মামলায় সুজনের তিন দিনের রিমান্ড মঞ্জুর করে আদালত; একই দিন বিকেলে রিমান্ডের আদেশ স্থগিত করে আদালত। ভিন্ন মামলায় ২২ সেপ্টেম্বর নূরুল ইসলাম সুজনকে পাঁচ দিন রিমান্ডে নিয়ে জিজ্ঞাসাবাদ করার অনুমতি দেয় আদালত; রিমান্ড শেষে আদালত তাকে কারাগারে পাঠানোর আদেশ দেন।
২০১৮ সালের নির্বাচনের আগের দিন ২৯ ডিসেম্বর নূরুল ইসলাম সুজনের স্ত্রী তিন সন্তানের জননী নিলুফার ইসলাম অসুস্থতায় ৫৮ বছর বয়সে মৃত্যুবরণ করেন। ৫ জুন ২০২১ সালে তিনি দিনাজপুরের বিরামপুরের শাম্মী আকতার মনিকে বিয়ে করেন।
স্টিভ রোডস

স্টিভেন জন রোডস ( জন্ম ১৯৬৪ সালের ১৭ জুন, ব্রাডফোর্ড, ইয়র্কশায়ার ইংল্যান্ড) সাবেক ইংলিশ ক্রিকেটার ও কোচ। তিনি ইংল্যান্ড জাতীয় দলের একজন সেরা উইকেটরক্ষক হিসেবে অধিক পরিচিত ছিলেন, একই সাথে কার্যকরী ছয় কিংবা সাত নম্বরে ব্যাটসম্যান ছিলেন। খেলোয়াড়ি জীবনে প্রথম শ্রেণির ক্রিকেট ১২ টি সেঞ্চুরি হাঁকিয়েছেন তিনি।
তার পিতা উইলিয়াম রোডসও (জন্ম ১৯৩৬) ছিলেন একজন ক্রিকেটার ছিলেন, ৬০-এর দশকের শুরুর দিকে নটিংহামশায়ার কাউন্টি ক্রিকেট ক্লাবের হয়ে ৩০টিও বেশি ম্যাচ খেলেছিলেন তিনি।
রোডস ১৯৮৮-৮৯ মৌসুমে ভারত সফরের জন্য নির্বাচিত হয়েছিলেন, কিন্তু রাজনৈতিক কারণে সেটি বাতিল হয়ে যাওয়ার তিনি সেই সুযোগটি হারান। ১৯৯৪ সালে ইংল্যান্ড জাতীয় ক্রিকেট দলের টেস্ট ক্রিকেট তারে অভিষেক ঘটে।
সেই সময় নির্বাচকদের নতুন চেয়ারম্যান রে ইলিংওয়ার্থ ঘোষণা দিয়েছিলেন যে, তিনি এমন একজন অলরাউন্ডার চাইছেন যিনি উইকেট কিপিংয়ের পাশাপাশি ৬ বা ৭ নম্বরে ব্যাটিংও করতে পারেন। যখন ইলিংওয়ার্থ এর কথাগুলো বলছিনে তখন ১৯৯৪ সালে রোডস গ্লোভস হাতে হাতে সোনালী সময় পার করছিলেন। যদিও তিনি পর্যাপ্ত রান করতে পারছিলেন না, বিশেষ করে মৌসুমের শেষের দিকে দক্ষিণ আফ্রিকার শক্তিশালী বোলিং আক্রমণের বিরুদ্ধে।
১৯৯৪-৯৫ এ অস্ট্রেলিয়া সফরের জন্য তিনি মনোনিত হোন। গ্লাভস এবং বিশেষ করে ব্যাট হাতে তার জন্য বাজে একটি সফর ছিল। বারংবার তিনি অস্ট্রেলিয়ান স্পিনার ক্রেইগ ম্যাকডারমট কাছে পরাস্ত হয়েছিলেন। এতদিন অপেক্ষা করে টেস্ট অভিষেক হওয়ার (তিনি ১৯৮৯ সালে একদিনের আন্তর্জাতিক খেলেন) পরেও ১৯৯৫ সালে অ্যালেক স্টুয়ার্টের জন্য তাকে বাদ দেওয়া হয়েছিল এবং এর পরে আর তিনি ইংল্যান্ডের হয়ে খেলতে পারেননি। তা সত্ত্বেও রোডসকে ১৯৯৪ সালে উইজডেন বর্ষসেরা ক্রিকেটার ক্রিকেটাররূপে ভূষিত হন।
মসিউর রহমান রাঙ্গা

মসিউর রহমান রাঙ্গা (জন্ম ২২ জুলাই ১৯৫৮) হলেন বাংলাদেশী একজন রাজনীতিবিদ এবং রংপুর-১ আসনের সাবেক সংসদ সদস্য। তিনি জাতীয় পার্টির মহাসচিব এবং স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী হিসেবেও দায়িত্ব পালন করেছিলেন।
মসিউর রহমান রাঙ্গা ১৯৫৮ সালের ২২ জুলাই জন্মগ্রহণ করেন। তার পিতার নাম নেছার উদ্দিন আহমেদ এবং মাতার নাম মজিয়া খাতুন। তার পিতা লালমনিরহাট জেলার হাতিবান্ধা উপজেলার ভেলাগুড়ি ইউনিয়ন পরিষদের চেয়ারম্যান ছিলেন। তার পৈতৃক বাড়ি রংপুর জেলার সদর উপজেলার দক্ষিণ গুপ্তপাড়ায়। শিক্ষাজীবনে তিনি বিকম ডিগ্রি অর্জন করেছেন। পড়ালেখা শেষ করে তিনি পরিবহন ব্যবসার সাথে যুক্ত হন। তিনি পরিবহন মালিকদের সংগঠন ‘বাংলাদেশ সড়ক পরিবহন সমিতির’ সভাপতি।
২০২২ সালে মসিউর রহমান রাঙ্গার সহধর্মিণী রাকিবা নাসরিন মৃত্যুবরণ করেন। এই দম্পতির এক ছেলে এবং এক মেয়ে রয়েছে।
রাঙ্গা রংপুর জেলার জাতীয় পার্টির সভাপতি হিসেবে দায়িত্ব পালন করেছেন। তিনি ২০০১ সালে জাতীয় পার্টির মনোনয়নে ইসলামী ঐক্যজোটের প্রার্থী হিসেবে তিনি রংপুর-১ আসন থেকে সংসদ সদস্য নির্বাচিত হন। ২০১৪ সালের জাতীয় সংসদ নির্বাচনে জাতীয় পার্টির মনোনয়নে তিনি রংপুর-১ আসন থেকে সংসদ সদস্য নির্বাচিত হন এবং স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের প্রতিমন্ত্রী হিসেবে দায়িত্ব পালন করেন। তিনি পুনরায় ২০১৮ সালে একই আসন থেকে সংসদ সদস্য নির্বাচিত হন। ২০১৯ সালে রাঙ্গা বিরোধী দলীয় চিফ হুইফ হিসেবে মনোনয়ন লাভ করেন। তিনি ২০১৮ সালের ৩ ডিসেম্বর
থেকে ২০২০ সালের ২৬ জুলাই পর্যন্ত জাতীয় পার্টির মহাসচিবের দায়িত্ব পালন করেন।
রাঙ্গা ২০১৯ সালের ১০ নভেম্বর স্বৈরাচারবিরোধী আন্দোলনে নিহত বাংলাদেশী নূর হোসেনকে নেশাগ্রস্ত, ইয়াবা ও ফেন্সিডিলসেবী অভিহিত করে দেশব্যাপী সমালোচনার মুখে পড়েন। ১৯৮৭ সালের ১০ নভেম্বর বুকে ও পিঠে "স্বৈরাচার নিপাত যাক, গণতন্ত্র মুক্তি পাক" শ্লোগান লিখে রাস্তায় নেমেছিলেন নূর হোসেন। মিছিলটি ঢাকার "জিরো পয়েন্ট" এলাকায় পৌঁছালে পুলিশ পুলিশের গুলিতে তিনি নিহত হন। ২০২২ সালের সেপ্টেম্বরে দলীয় শৃঙ্খলা ভঙ্গের অভিযোগে তাকে জাতীয় পার্টির সব ধরনের পদ থেকে অব্যাহতি দেয়া হয়।
শামীম হায়দার পাটোয়ারী

শামীম হায়দার পাটোয়ারী (জন্ম : ২৫ সেপ্টেম্বর ১৯৮১) বাংলাদেশী রাজনীতিবিদ এবং গাইবান্ধা-১ আসনের সাবেক সংসদ সদস্য। তিনি ২০১৮ সালে শূন্য আসনে উপনির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন।
শামীম হায়দার পাটোয়ারী ২৫ সেপ্টেম্বর ১৯৮১ সালে গাইবান্ধার সুন্দরগঞ্জের বামনডাঙ্গা ইউনিয়নের মনিরাম গ্রামে জন্মগ্রহণ করেন। তার পিতা এ বি এম মফিজুল ইসলাম পাটোয়ারী ঢাকা বিশ্ববিদ্যালয়ের আইন বিভাগের অধ্যাপক ও চেয়ারম্যান ছিলেন। তার মা রোকেয়া ইসলাম, আইনজীবী ছিলেন। ৩ ভাই ও ১ বোনের মধ্যে তিনি কনিষ্ঠ।
তিনি উদয়ন উচ্চ মাধ্যমিক বিদ্যালয় থেকে এসএসসি ও নটর ডেম কলেজ থেকে এইচএসসি পাস করার পর ঢাকা ইন্টারন্যাশনাল ইউনিভার্সিটি থেকে এলএলবি (অর্নাস) সম্পন্ন করেন। এরপর লন্ডন বিশ্ববিদ্যালয় থেকেও এলএলবি করেছেন। একই বিশ্ববিদ্যালয় থেকে পিজি সার্টিফিকেট অন ইনটেলেকঢুয়াল প্রোপাটি ল’ ডিগ্রি নেন। সিটি ইউনিভার্সিটির ইনস অব কোর্ট স্কুল অব ল’ (আইসিএসএল) থেকে বিভিসি (পিজি ডিপ্লোমা ইন প্রফেশনাল অ্যান্ড লিগ্যাল স্কিলস) করেছেন। এছাড়াও ঢাকা ইন্টারন্যাশনাল ইউনিভার্সিটি থেকে হিউম্যান রাইটসের ওপর ডিপ্লোমা করেছেন।
শামীম হায়দার পাটোয়ারী ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত।
শামীম হায়দার পাটোয়ারী জাতীয় পার্টির অতিরিক্ত মহাসচিব। তিনি জাতীয় পার্টির প্রয়াত চেয়ারম্যান হুসেইন মুহাম্মদ এরশাদের উপদেষ্টা ছিলেন। জাতীয় পার্টির সুন্দরগঞ্জ উপজেলা সভাপতিও তিনি। ১৯ ডিসেম্বর ২০১৭ সালে গাইবান্ধা-১ আসনের সংসদ সদস্য গোলাম মোস্তফা আহমেদ মৃত্যুবরণ করলে শূন্য আসনের উপনির্বাচনে জাতীয় পার্টির মনোনয়ন নিয়ে ২২ মার্চ ২০১৮ সালে তিনি সংসদ সদস্য নির্বাচিত হন। এই আসনটি আর জামায়াতে ইসলামীর ঘাঁটি হিসেবে পরিচিত থাকলেও বাংলাদেশ জামায়াতে ইসলামী বাংলাদেশ সুপ্রিম কোর্ট কর্তৃক নিবন্ধন অবৈধ এবং সংগঠনটিকে নির্বাচনে অংশগ্রহণের অযোগ্য ঘোষণা করার ফলে জামায়াত থেকে কেউ নির্বাচনে আসতে পারেনি। ৩০ ডিসেম্বর ২০১৮ সালের একাদশ জাতীয় সংসদ নির্বাচনে তিনি জাতীয় পার্টির লাঙ্গল প্রতীক নিয়ে নির্বাচন করেন। তখন তার প্রতিদ্বন্দ্বী হিসেবে জামায়াতের প্রার্থী অধ্যাপক মাজেদুর রহমান ছিলেন। ব্যারিস্টার শামীম হায়দার পাটোয়ারী ২০১৮ সালে পুনরায় এমপি হিসেবে নির্বাচিত হন।
আয়েন উদ্দিন

মো: আয়েন উদ্দিন (জন্ম: ১০ ডিসেম্বর ১৯৭৬) বাংলাদেশের রাজশাহী জেলার রাজনীতিবিদ যিনি ৫৪, রাজশাহী-০৩ আসনের সাবেক সংসদ সদস্য।
মো: আয়েন উদ্দিন ১০ ডিসেম্বর ১৯৭৬ সালে তার পৈতৃক বাড়ি রাজশাহী জেলার মোহনপুর উপজেলার মহিষকুন্ডি গ্রামে জন্মগ্রহণ করেন। তিনি ব্যবসা প্রশাসনে স্নাতকোত্তর ডিগ্রি অর্জন করেছেন।
মো: আয়েন উদ্দিন ছাত্র জীবন থেকেই সক্রিয় রাজনীতির সঙ্গে যুক্ত আছেন। তিনি রাজশাহী বিশ্ববিদ্যালয় ছাত্রলীগের সাধারণ সম্পাদক ছিলেন। ৫ জানুয়ারি ২০১৪ সালের দশম জাতীয় সংসদ নির্বাচন বাংলাদেশ আওয়ামী লীগের প্রার্থী হিসেবে রাজশাহী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে রাজশাহী-৩ আসন থেকে সংসদ সদস্য নির্বাচিত হন।
বাংলাদেশের স্বাধীনতা যুদ্ধের নেতৃত্বদান কারী দল বাংলাদেশ আওয়ামী লীগের এমপি হলেও তার পিতা হবির মণ্ডল রাজশাহী জেলার মোহনপুরের ঘাসিগ্রাম ইউনিয়নের মহিষকুণ্ডি গ্রামের শান্তি কমিটির ৩ নম্বর সদস্য ছিলেন। প্রভাষক মো. বাবলুর রহমানের লেখা 'একাত্তরের মোহনপুর' বইয়ে এই তথ্য ওঠে এসেছে। এটি নিয়ে ব্যাপক বিতর্ক রয়েছে।
একাত্তর টিভিতে "ইউপি নির্বাচনের মনোনয়ন চাওয়ায় সাম্প্রদায়িক গালি দিলেন" শিরোনামে একটি প্রতিবেদনে প্রকাশিত হয়, যা রাতারাতি ভাইরাল হয়। এতে রায়ঘাটি ইউনিয়নের মনোনয়ন চাওয়ায় হিন্দু বৌদ্ধ খ্রিষ্টান ঐক্য পরিষদের মোহনপুর উপজেলার সভাপতি সুরঞ্জিত সরকারকে তিনি বলেন, 'তোরা জাইত হিন্দু, তোরা শালা ক্রিমিনাল।' সুরঞ্জিতকে গালাগালিও করেন এমপি। 
ক্ষমতার অপব্যবহার করে ইচ্ছা মতো লাল নিশান টানিয়ে মানুষের শত শত বিঘা ফসলি জমি দখল করার অভিযোগও রয়েছে আয়েন উদ্দিনের বিরুদ্ধে।
আব্দুল ওয়াদুদ

মো: আব্দুল ওয়াদুদ (জন্ম: ২১ অক্টোবর ১৯৬২) বাংলাদেশের রাজশাহী-৫ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
মো: আব্দুল ওয়াদুদের পৈতৃক বাড়ি রাজশাহী জেলার পুঠিয়া উপজেলার বিড়ালদহ গ্রামে। তিনি রাজশাহী বিশ্ববিদ্যালয় থেকে পদার্থবিদ্যায় স্নাতকোত্তর ডিগ্রি অর্জন করেছেন।
পেশায় ব্যবসায়ী মো: আব্দুল ওয়াদুদ রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
তিনি ২০১৪ সালের দশম জাতীয় সংসদ নির্বাচনে রাজশাহী-৫ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছেন।
২০২৪ সালের দ্বাদশ জাতীয় সংসদ নির্বাচনে রাজশাহী-৫ আসন থেকে বাংলাদেশ আওয়ামী লীগের প্রার্থী হিসেবে দ্বিতীয়বার সংসদ সদস্য নির্বাচিত হয়েছেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
নুরুন্নবী চৌধুরী শাওন

নুরুন্নবী চৌধুরী শাওন (জন্ম: ১ ডিসেম্বর ১৯৬৮) বাংলাদেশের ভোলা-৩ আসনের সংসদ সদস্য। তিনি ২০১০ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
নুরুন্নবী চৌধুরী শাওনের পৈতৃক বাড়ি ভোলা জেলায়। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।
পেশায় ব্যবসায়ী নুরুন্নবী চৌধুরী শাওন রাজনীতির সঙ্গে সক্রিয় ভাবে যুক্ত আছেন। তিনি ২০১৯ সালে তৃতীয়বারের মতো সংসদ সদস্য নির্বাচিত হয়েছেন। এর পূর্বে ২০১০ সালে তিনি প্রথমবারের মতো সংসদ সদস্য নির্বাচিত হয়েছিলেন।
সমকামী উভকামী ও রুপান্তরকামীদের ২০০০ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০ ০০ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
হেনরি আর্মস্ট্রং

হেনরি জ্যাকসন জুনিয়র ( ১২ই ডিসেম্বর, ১৯১২ – ২৪শে অক্টোবর, ১৯৮৮) একজন মার্কিন পেশাদারী মুষ্টিযোদ্ধা ছিলেন। তিনি পেশাদারী মুষ্টিযুদ্ধে বিশ্ব চ্যাম্পিয়ন ছিলেন। তিনি হেনরি আর্মস্ট্রং (Henry Armstrong) নামে লড়তেন। আর্মস্ট্রং ফেদারওয়েট, লাইটওয়েট ও ওয়েল্টারওয়েট এই তিন শ্রেণীতেই জয়লাভ করা মুষ্টিমেয় কয়েকজন যোদ্ধার মধ্যে একজন। তিনি মোট ১৯ বার তার ওয়েল্টারওয়েট শিরোপাটি প্রতিরক্ষা করেন।
"দ্য রিং" সাময়িকপত্রটি তাকে ১৯৩৭ সালে বছরের সেরা মুষ্টিযোদ্ধা খেতাব দেয়। ১৯৪০ সালে বক্সিং রাইটার্স অ্যাসোসিয়েশন অফ আমেরিকা তাকে সুগার রে রবিনসন বছরের সেরা মুষ্টিযোদ্ধা পুরস্কার প্রদান করে। ২০০৭ সালে "দ্য রিং" সাময়িকপত্রটি তাকে বিগত ৮০ বছরের ইতিহাসে দ্বিতীয় সর্বশ্রেষ্ঠ মুষ্টিযোদ্ধার স্থান দেয়। বার্ট সুগার আর্মস্ট্রংকে দ্বিতীয় সর্বশ্রেষ্ঠ যোদ্ধা এবং ই এস পি এন তাকে সর্বকালের ৩য় শ্রেষ্ঠ মুষ্টিযোদ্ধার স্থান দেয়।
ক্যারি গ্র্যান্ট

ক্যারি গ্র্যান্ট (, ১৮ই জানুয়ারি, ১৯০৪-২৯শে নভেম্বর, ১৯৮৬), যার জন্মনাম আর্চিবল্ড অ্যালেক লিচ (Archibald Alec Leach), ছিলেন একজন ইংরেজি-মার্কিন চলচ্চিত্র অভিনেতা। তিনি ধ্রুপদী হলিউড চলচ্চিত্রের আদর্শ নায়কদের একজন হিসেবে বিখ্যাত। তিনি ১৯৩০-এর দশকের শুরুর দিকে হলিউডে তার অভিনয় জীবন শুরু করেন। তিনি তার আটলান্টিকের উভয়-পারস্থ উচ্চারণভঙ্গি, হালকা ধাঁচের অভিনয়, সুন্দর চেহারা, পরিপাটি বেশভুষা ও সঠিক সময়ে কৌতুক করার জন্য পরিচিত হয়ে ওঠেন। প্রণয়ধর্মী হাস্যরসাত্মক চলচ্চিত্রে দক্ষ অভিনয় করে তিনি হলিউডের সবচেয়ে জনপ্রিয় ও দীর্ঘস্থায়ী তারকায় পরিণত হন।
গ্র্যান্ট ১৯০৪ সালে ইংল্যান্ডের গ্লস্টারশার কাউন্টির ব্রিস্টল শহরে জন্মগ্রহণ করেন। ১৯৪২ সালে তিনি মার্কিন নাগরিকত্ব লাভ করেন। গ্র্যান্ট ১৯৮৬ সালে মার্কিন যুক্তরাষ্ট্রের আইওয়া অঙ্গরাজ্যের ড্যাভেনপোর্ট শহরে মৃত্যুবরণ করেন।
ক্যারি গ্র্যান্ট অল্প বয়সেই মঞ্চনাটকের প্রতি আকৃষ্ট হন এবং ৬ বছর বয়সে "দ্য পেন্ডার্স" নামের একটি নাট্যদলের সাথে নাটক পরিবেশন করা শুরু করেন। পরবর্তীতে তিনি মঞ্চ অভিনেতা হিসেবে নিউ ইয়র্ক শহরে একটি নাটক পরিবেশনার পরে সেখানেই থেকে যাওয়ার সিদ্ধান্ত নেন। ১৯২০-এর দশকে সারা মার্কিন যুক্তরাষ্ট্রে ঘুরে ঘুরে ভডভিল ঘরানার নাটক অভিনেতা হিসেবে পরিচিতি লাভ করেন। ১৯৩০-এর দশকের শুরুর দিকে হলিউডে প্রবেশ করেন। প্রথম দিকে তিনি অপরাধমূলক বা নাটকীয় চলচ্চিত্রে, যেমন "ব্লন্ড ভিনাস" (১৯৩২), "শি ডান হিম রং" (১৯৩৩), ইত্যাদিতে কাজ করলেও পরবর্তীতে প্রণয়ধর্মী হাস্যরসাত্মক ও স্ক্রুবল-জাতীয় হাস্যরসাত্মক চলচ্চিত্রে যেমন "দি অফুল ট্রুথ" (১৯৩৭), "ব্রিঙিং আপ বেইবি" (১৯৩৮), "হিজ গার্ল ফ্রাইডে" (১৯৪০) এবং "দ্য ফিলাডেলফিয়া স্টোরি" (১৯৪৪) ইত্যাদিতে অভিনয় করে খ্যাতিমান হয়ে ওঠেন। এর পরবর্তীতে "আর্সেনিক অ্যান্ড ওল্ড লেইস" (১৯৪৪) এবং "আই ওয়াজ আ মেইল ওয়ার ব্রাইড" (১৯৪৯) চলচ্চিত্রগুলিসহ উপর্যুক্ত সবগুলি ছায়াছবিই সর্বকালের সেরা হাস্যরসাত্মক ছবি হিসেবে প্রায়শই উল্লেখ করা হয়। হলিউডের একজন প্রধান তারকা হিসেবে নিজেকে প্রতিষ্ঠিত করার পর গ্র্যান্ট দুইবার শ্রেষ্ঠ অভিনেতা বিভাগে একাডেমি পুরস্কারের জন্য মনোনয়ন লাভ করেন। একটি ছিল "পেনি সেরেনেড" (১৯৪১) এবং অপরটি "নান বাট দ্য লোনলি হার্ট" (১৯৪৪)-এ অভিনয়ের জন্য।
১৯৪০ ও ১৯৫০-এর দশকে গ্র্যান্ট চলচ্চিত্র পরিচালক আলফ্রেড হিচককের সাথে পেশাগত সম্পর্ক গড়ে তোলেন। তিনি হিচককের বেশ কিছু ছবি যেমন "সাস্পিশন" (১৯৪১), "নটোরিয়াস" (১৯৪৬), "টু ক্যাচ আ থিফ" (১৯৫৫) এবং "নর্থ বাই নর্থওয়েস্ট" (১৯৫৯) নামক চলচ্চিত্রগুলিতে অভিনয় করেন। কর্মজীবনের শেষ পর্যায়ে গ্র্যান্ট আবারও প্রণয়ধর্মী চলচ্চিত্রে অভিনয় করা শুরু করেন এবং সমালোচকদের প্রশংসা কুড়ান। তিনি এসময় ৫ বার গোল্ডেন গ্লোব পুরস্কারের সঙ্গীতধর্মী বা হাস্যরসাত্মক চলচ্চিত্রের সেরা অভিনেতা শ্রেণীতে মনোনয়ন লাভ করেন। এদের মধ্যে "ইনডিসক্রিট" (১৯৫৮; ইংরিদ বারিমানের সাথে), "দ্যাট টাচ অফ মিংক" (১৯৬২; ডরিস ডে-র সাথে) এবং "শ্যারেড" (১৯৬৩; অড্রি হেপবার্নের সাথে) উল্লেখযোগ্য।
গ্র্যান্ট কখনোই তার অভিনয়কে খুব গম্ভীরভাবে নিতেন না, কিন্তু একই সাথে নিজের সম্মানও বিসর্জন দিতেন না। চলচ্চিত্র সাময়িকী "প্রিমিয়ার" তাকে "এক কথায়, চলচ্চিত্রের সবচেয়ে হাস্যকর অভিনেতা" আখ্যা দেয়।
১৯৭০ সালে গ্র্যান্ট সম্মানসূচক অস্কার পুরস্কার লাভ করেন। ১৯৯৯ সালে আমেরিকান ফিল্ম ইনস্টিটিউট তাকে হলিউডের স্বর্ণযুগের দ্বিতীয় শ্রেষ্ঠ পুরুষ তারকার মর্যাদা দেয় (হামফ্রি বোগার্টের পরেই)।
ক্লার্ক গেবল

উইলিয়াম ক্লার্ক গেবল (; ১লা ফেব্রুয়ারি, ১৯০১ – ১৬ই নভেম্বর, ১৯৬০) একজন মার্কিন সেনা কর্মকর্তা ও চলচ্চিত্র অভিনেতা ছিলেন। তাকে প্রায়ই "হলিউডের রাজা" নামে ডাকা হত। তিনি রেস্তোরাঁর পরিচ্ছন্নতা কর্মী হিসেবে কর্মজীবন শুরু করেন। এরপর ১৯২৪ থেকে ১৯২৬ সাল পর্যন্ত তিনি অনেকগুলি নির্বাক চলচ্চিত্রে একস্ট্রা তথা গৌণশিল্পী হিসেবে কাজ করেন। সেখান থেকে ১৯৩০ সালে মেট্রো-গোল্ডউইন-মায়ারের কিছু চলচ্চিত্রে সহযোগী চরিত্রে অভিনয় করেন। এর পরের বছর ১৯৩১ সালে তিনি প্রথমবারের মত একটি হলিউড ছায়াছবির প্রধান চরিত্রটিতে অভিনয়ের সুযোগ পান। এর পরবর্তী তিন দশকে তিনি ৬০টিরও বেশি চলচ্চিত্রে নায়কের ভূমিকায় অভিনয় করেন।
গেবল ১৯৩৪ সালের ছায়াছবি "ইট হ্যাপেনড ওয়ান নাইট"-এর জন্য সেরা অভিনেতার অস্কার পুরস্কার লাভ করেন। এছাড়া তিনি "মিউটিনি অন দ্য বাউন্টি" (১৯৩৫), "গন উইথ দ্য উইন্ড" (১৯৩৯)-এ তার সবচেয়ে বিখ্যাত রেট বাটলার চরিত্রের জন্য দুই বার অস্কারের সেরা অভিনেতা শ্রেণীতে মনোনয়ন লাভ করেন। এছাড়াও গেবল বাণিজ্যিকভাবে ও সমালোচকদের দৃষ্টিতে বেশ কিছু সফল ছবিতে অভিনয় করেন, যেমন "রেড ডাস্ট" (১৯৩২), "ম্যানহাটন মেলোড্রামা" (১৯৩৪), "সান ফ্রান্সিসকো" (১৯৩৬), "সারাটোগা" (১৯৩৭), বুম টাউন (১৯৪০), "দ্য হাকস্টার্স" (১৯৪৭), "হোমকামিং" (১৯৪৮) এবং "দ্য মিসফিটস" (১৯৬১), যা ছিল তার জীবনের শেষ ছবি।
গেবল তার সময়কার সবচেয়ে জনপ্রিয় কয়েকজন অভিনেত্রীর বিপরীতে অভিনয় করেন। তার সাথে সবচেয়ে বেশি জুটি বাঁধেন জোন ক্রফোর্ড, ৮ বার। মির্না লয় ৭ বার এবং জিন হার্লো ৬ বার তার সাথে কাজ করেন। এছাড়া তিনি লানা টার্নারের সাথে ৪বার, নর্মা শিয়ারার ও আভা গার্ডনারের সাথে ৩ বার করে কাজ করেন। জীবনের শেষ ছবি "দ্য মিসফিটস"-এ তিনি ম্যারিলিন মনরো'র সাথে কাজ করেন (এটি ম্যারিলিনেরও শেষ সমাপ্ত ছবি ছিল)।
গেবল হলিউড চলচ্চিত্রের ইতিহাসে সবচেয়ে নির্ভরযোগ্য ব্যবসাসফল অভিনেতা হিসেবে পরিগণিত হন। তিনি কুইগলি পাবলিশিং-এর বার্ষিক টপ টেন মানি মেকিং স্টারস পোল অর্থাৎ সবচেয়ে বেশি অর্থোপার্জনকারী সেরা দশ তারকা নামক জরিপে ১৬ বার স্থান পান। এছাড়া মার্কিন চলচ্চিত্র ইন্সটিটিউট তাকে ধ্রুপদী মার্কিন চলচ্চিত্রের ৭ম সেরা পুরুষ তারকা হিসেবে স্বীকৃতি দেয়।
সানাখৎ

সানাখৎ বা হোর-সানাখৎ বা নাখৎ-সা মিশরের পুরাতন রাজত্বের সময়ের তৃতীয় রাজবংশের একজন ফারাও ছিলেন। তাঁর হোরাসনাম V18-N35:M3 অনুযায়ী তিনি এই নামে চিহ্নিত। কিন্তু পরবর্তী যুগে প্রাপ্ত ফারাওদের জন্মনামের তালিকা থেকে তাঁকে এখনও পর্যন্ত সুনির্দিষ্টভাবে চিহ্নিত করা সম্ভব হয়নি। তিনি ২৬৯০ - ২৬৭০ খ্রিস্টপূর্বাব্দের মধ্যে কোনওসময় রাজত্ব করেন।
ফারাও হিসেবে সানাখৎ'এর হোরাসনাম সংবলিত একাধিক শিলালিপি এখনও পর্যন্ত পাওয়া গেছে। এর মধ্যে প্রথমটি পাওয়া গেছে সিনাই উপদ্বীপের অন্তর্গত ওয়াদি মাঘারাতে ও দ্বিতীয়টি পাওয়া গেছে সাক্কারায় জোসের পিরামিডে। এছাড়াও বেইৎ খলাফের মস্তবা কে২ সমাধিস্থলেও একইধরনের চিত্র সংবলিত শিলালিপি উদ্ধার হয়েছে। তাছাড়া এলিফ্যান্টাইন থেকেও এই সংক্রান্ত আরও তথ্য প্রমাণাদি পাওয়া সম্ভব হয়েছে।
ওয়াদি মাঘারায় প্রাপ্ত তাঁর নাম সংবলিত দু'টি শিলালিপির একটিতে দেখা যায় তিনি দক্ষিণ মিশরের অধিপতি হিসেবে সাদা মুকুট (হেদিয়েত) পরে আছেন ও দ্বিতীয়টিতে উত্তরের অধিপতি হিসেবে তাঁর মুকুটের রঙ লাল (দেশরেৎ)। এর মধ্যে দক্ষিণের অধিপতি হিসেবে তাঁর সাদা মুকুট পরিহিত চিত্রটি পাওয়া যায় দেবতা হোরাসের পবিত্র মন্দিরের একেবারে সামনে। সেই হিসেবে এর গুরুত্ব আলাদা, কারণ এর আগে অন্য কোনও রাজার চিত্র ওয়াদি মাঘারার পবিত্র হোরাস মন্দিরের এত গুরুত্বপূর্ণ স্থানে খোদাই করা হয়নি। তবে এর থেকে এই সিদ্ধান্তে উপনীত হওয়াও যথেষ্টই মুশকিল যে সানাখৎ'এর সম্মানেই ওয়াদি মাঘারায় এই বেদী নির্মাণ করা হয়, কারণ আসলে এই বেদীটি পর্বতাঞ্চলের দেবতার উদ্দেশ্যে উৎসর্গীকৃত। তাছাড়া অনেকে এর থেকে এই সিদ্ধান্তেও উপনীত হয়ে থাকেন যে, সানাখৎ আসলে দক্ষিণ মিশরে তাঁদের বংশের পবিত্র ধর্মস্থানে গিয়েছিলেন যাতে দেবতাদের আশীর্বাদে তাঁর ওয়াদি মাঘারায় পরিকল্পিত বিজয়াভিযান জয়যুক্ত হয়।
গোলাম মোস্তফা আহমেদ

গোলাম মোস্তফা আহমেদ (জন্ম : ৩০ জুন ১৯৫১ - মৃত্যু: ১৯ ডিসেম্বর ২০১৭) ছিলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি গাইবান্ধা-১ আসন থেকে ২০১৭ সালের উপনির্বাচনে নির্বাচিত সংসদ সদস্য ছিলেন।
গোলাম মোস্তফা ১৯৫১ সালের ৩০ জুন গাইবান্ধা জেলার সুন্দরগঞ্জ উপজেলার চণ্ডীপুরে জন্মগ্রহণ করেন।
৩১ ডিসেম্বর ২০১৬ সালে গাইবান্ধা-১ আসনের সংসদ সদস্য মনজুরুল ইসলাম লিটন খুন হওয়ার পর ২০১৮ সালের ২২ মার্চ উপনির্বাচন হয়। উপনির্বাচনে জাতীয় পার্টির প্রার্থীকে হারিয়ে তিনি প্রথমবারের মত সংসদ সদস্য নির্বাচিত হয়েছিলেন এবং ৪ এপ্রিল শপথ নিয়েছিলেন। এর পূর্বে তিনি চণ্ডীপুর ইউনিয়নের চেয়ারম্যান ছিলেন।
গোলাম মোস্তফা ১৮ নভেম্বর ২০১৭ সালে ঢাকা যাওয়ার পথে টাঙ্গাইলের নাটিয়াপাড়ায় সড়কদুর্ঘনায় গুরুতরভাবে আহত হন এবং ১৯ ডিসেম্বর ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যবরন করেন।
বিলাসপুর, ছত্তিশগড়

বিলাসপুর ভারতের ছত্তিশগড় রাজ্যের বিলাসপুর জেলার একটি শহর। শহরটি রাজ্যের রাজধানী নতুন রায়পুর থেকে ১৩৩ কিলোমিটার (৮৩ মাইল) উত্তরে অবস্থিত। ৩,৬৫,৫৭৯ জন জনসংখ্যার সাথে, রায়পুর-ভিলাই-দুর্গ ট্রাই সিটি মেট্রো এলাকায় এটি দ্বিতীয় বৃহত্তম শহর। ছত্তিশগড় রাজ্য হাইকোর্ট ডোগরি গ্রামে অবস্থিত, বিলাসপুর জেলার জেলা সদর বিলাসপুর শহরে অবস্থিত। এই শহরটি উত্তর-পূর্ব ছত্তিশগড় অঞ্চলের বাণিজ্যিক কেন্দ্র এবং ব্যবসার কেন্দ্র। এটি ভারতীয় রেলপথের জন্য একটি গুরুত্বপূর্ণ শহর, কারণ এটি দক্ষিণ পূর্ব কেন্দ্রীয় রেল অঞ্চল এবং বিলাসপুর রেল বিভাগের সদর দপ্তর। বিলাসপুর ভারতের তৃতীয় পরিষ্কার এবং চতুর্থতম দীর্ঘ রেলওয়ে স্টেশন। বিলাসপুর সাউথ ইস্টার্ন কোলফিল্ডস লিমিটেডের সদর দপ্তরও।
বিলাসপুর তার সুগন্ধযুক্ত বিভিন্ন জাতের দোবরাজ চাল এবং হাতে বোনা রঙিন নরম কোসা সিল্ক শাড়ির জন্য সুপরিচিত।
ঐতিহাসিকভাবে, বিলাসপুরকে রতনপুরের কালচুরি রাজবংশ শাসন করা হয়েছিল। তবে, মারাঠা সাম্রাজ্যের শাসনকালে ১৭৪১ খ্রিস্টাব্দে শহরটি খ্যাতির উচ্চস্থানে এসে পৌঁছায়, যখন একজন মারাঠা আধিকারিক সেখানে তার বাসভবন স্থাপন করেন।
ব্রিটিশ ইস্ট ইন্ডিয়া কোম্পানি কর্তৃক বিলাসপুর জেলা ব্যবস্থাপনা হয়েছিল ১৮১৮ সালে তৃতীয় ইংরেজ-মারাঠা যুদ্ধে ব্রিটিশদের দ্বারা বিলাসপুর অধিগ্রহণ করার পর। নাগপুর রাজ্যের ভোসলে অধীনে অনেক সাবদার বা জমিদার / আকবর খান, ভিজার খান, সাও বিলাসপুরের জমিদার ছিলেন।
১৯০১ সালে, বিলাসপুরের জনসংখ্যা ছিল ১৮,৯৩৭ জন এবং এটি ব্রিটিশ ভারতে কেন্দ্রীয় প্রাদেশিক রাজ্যের অষ্টম বৃহত্তম শহর ছিল। ১৯০৮ সালে, তাসর রেশম ও তুলা বস্ত্র বয়ন বিলাসপুরের প্রধান শিল্প হিসেবে নথিভূক্ত করা হয়।
বিলাসপুর ছত্তিশগড়ের প্রধান শহরগুলির মধ্যে একটি উল্লেখযোগ্য ঐতিহাসিক তাৎপর্য থাকার কারণে একটি আলাদা মর্যাদা উপভোগ করে। ছত্তিশগড়ের পূর্ব অংশে অবস্থিত বিলাসপুর প্রায় চার শতাব্দী প্রাচীন। "ভারত রাইস বোল" হিসাবে উল্লেখ করা হয়েছে, বিলাসপুর সবুজ অরণ্য দ্বারা সমৃদ্ধ এবং একটি বহিরাগত পর্যটক আকর্ষণের স্থান। যদি ঐতিহাসিক রেকর্ডকে কোনও বিশ্বাসযোগ্য মনে করা হয় তবে ১৭ শতকের বিলাসপুর নামটি বিলাস নামে একজন জেলের নাম থেকে এসেছে, এই কথা অস্বীকার করার কোন কারণ নেই। সেই সময়ের মধ্যে বিলাসপুর এবং আরো অনেক বছর ধরে জেলেদের মাছ ধরার ছিটমহল ছিল। ১৯০১ সালে আদমশুমারি অনুযায়ী, বিলাসপুরের মোট জনসংখ্যা ১৮,৯৩৭ জন এর কাছাকাছি ছিল এবং এটি ব্রিটিশ ভারতের সেন্ট্রাল প্রাদেশিক রাজ্যের ৮ ম বৃহত্তম শহর হিসেবে বিবেচিত হত। এমনকি ১৯০৮ সালের মতোই বিলাসপুর তসর রেশম ও তুলো বস্ত্র নির্মাতাদের স্থান হিসেবে চিহ্নিত হয়েছিল।
বিলাসপুর ২২.০৯ ° উত্তর থেকে ৮২.১৫ ° পূর্বে অবস্থিত। সমুদ্র সমতল হতে এর গড় উচ্চতা হল ২৬৪ মিটার (৮৬৬ ফুট)।
বিলাসপুর শহর বৃষ্টি-ছায়া অঞ্চলের অর্পা নদীর তীরে অবস্থিত, যা কেন্দ্রীয় ভারতের মৈকাল পর্বতশ্রেণীর উচ্চ পাহাড় থেকে উৎপন্ন হয়। এই ডলোমাইট সমৃদ্ধ অঞ্চলটি উত্তরে সবুজ বন এবং পূর্বে হাসডেও উপত্যকার কয়লা খনি দ্বারা বেষ্টিত। আর্পা নদীটি শহরের মধ্য দিয়ে প্রবাহিত হয় যার, ফলে নদীর দৃশ্য শহরের মানুষকে সময় কাটাতে আকৃষ্ট করে।
বিলাসপুর জেলার উত্তরে কোরিয়া জেলা, মধ্য প্রদেশের আনুপ্পুর জেলা, পশ্চিমে মুঙ্গেলি এবং কাবরাধাম জেলা, দক্ষিণে বরগুনা বাজার-ভট্টরা জেলা এবং পূর্বে করবা ও জঞ্জির-চম্পা জেলা।
বিলাসপুর শসরের আপশপাশের প্রধান মেট্রো শহর হল:
শীতকালে আবহাওয়া শীতল এবং হালকা (সর্বনিম্ন তাপমাত্রা ১০° সে, ৫০° ফা)। বর্ষার মৌসুমে মাঝারি বৃষ্টিপাত হয়। গ্রীষ্মকালে খুব গরম এবং শুষ্ক, সর্বোচ্চ তাপমাত্রা ৪৫+ ডিগ্রি সেন্টিগ্রেড বা ১১৩ ডিগ্রী ফারেনহাইট হয়।